Steinar Fredheim

Steinar Fredheim (født 1964) er en norsk tidligere utøver innenfor idretten styrkeløft, som konkurrerte for Moss Styrkeidrettsklubb. I 1985 og 1986 ble han junior-verdensmester i henholdsvis klasse -60 kg og -67.5 kg. I 1987 ble han norgesmester og junior-europamester i klasse -67.5 kg, og tok bronsemedalje i både VM og EM i samme klasse. 

I 1988 ble Fredheim utestengt fra idretten i to år for brudd på dopingreglementet. Fredheim nektet å la seg dopingteste under en uanmeldt dopingtest, og han forsvarte seg i etterkant med at dopingkontrollørene ikke hadde legitimert seg og ikke fulgt gjeldende prosedyrer. NIFs domsutvalg la til grunn at dopingkontrollørenes fremgangsmåte kunne kritiseres, men at dette ikke var avgjørende, idet det var på det rene at Fredheim kjente den ene dopingkontrolløren fra tidligere og at kontrolløren hadde klargjort overfor Fredheim at han var pålagt kontroll.http://web.retriever-info.com/services/archive/displayDocument?documentId=055013198806202864 Fredheim anket utestengelsen, men appellutvalget i Norges Idrettsforbund kom enstemmig til at domsutvalgets kjennelse skulle opprettholdes. http://web.retriever-info.com/services/archive/displayDocument?documentId=055013198810111555

Året etter ble Fredheim dømt til fengsel i fire og et halvt år for befatning med en større mengde kokain. Mens han sonet i fengsel ønsket Fredheim å gjøre comeback på landslaget i styrkeløft. Han ønsket blant annet permisjon fra fengselet for å delta i styreløft-VM i 1991. Dette førte til opprør blant de øvrige landslagsutøverne, som nektet å delta på landslaget hvis Fredheim fikk delta. Blant annet uttalte tillitsmann på landslaget Hans Arild Kalleberg at Fredheim «har skadet sportens anseelse så grovt at han ikke bør få løfte for Norge». Landslagsutøverne sendte samlet et brev til styret i Norges Styrkeløftforbund, hvor de henstilte om at Fredheim ikke skulle bli tatt ut til representasjonsoppgaver.http://web.retriever-info.com/services/archive/displayPDF?documentId=02001919910528Ar02900 Fredheim fikk etter dette aldri mer opptre på landslaget.

Fredheims personlige rekorder er 250 kg i knebøy, 162.5 kg i benkpress, 270 kg i markløft og 660 kg sammenlagt.

Fredheim tok i 2008 initiativ til å starte Norges Benkpressforbund - et utstyrsfritt forbund for benkpress. Forbundets formål var å arrangere benkpresstevner nasjonalt og internasjonalt. Det skulle konkurreres i to benkpressøvelser: vanlig benkpress enkeltløft, og benkpress med kroppsvekt (bodypress). Forbundet ble imidlertid ingen suksess.

 Resultater og meritter 

 NM i styrkeløft 

 År  Klasse  Plassering  Knebøy  Benkpress  Markløft  Sammenlagt 2005  -75 kg  -  220 kg  150 kg  -  - 2004  -75 kg  2.-plass  220 kg  162.5 kg  240 kg  622.5 kg 1992  -67.5 kg  2.-plass  240 kg  135 kg  250 kg  625 kg 1987  -67.5 kg  1.-plass  240 kg  142.5 kg  260 kg  642.5 kg 1984  -67.5 kg  2.-plass  195 kg  125 kg  225 kg  545 kg

 Nordisk mesterskap i styrkeløft 

 År  Klasse  Plassering  Knebøy  Benkpress  Markløft  Sammenlagt 1983  -60 kg  3.-plass  175 kg  112.5 kg  210 kg  497.5 kg

 EM i styrkeløft 

 År  Klasse  Plassering  Knebøy  Benkpress  Markløft  Sammenlagt 1987  -67.5 kg  3.-plass  235 kg  142.5 kg  255 kg  632.5 kg 1982  -60 kg  10.-plass  180 kg  105 kg  202.5 kg  487.5 kg

 VM i styrkeløft 

 År  Klasse  Plassering  Knebøy  Benkpress  Markløft  Sammenlagt 1987  -67.5 kg  3.-plass  245 kg  145 kg  262.5 kg  652.5 kg 1986  -67.5 kg  -  220 kg  135 kg  -  - 1985  -60 kg  7.-plass  190 kg  125 kg  220 kg  535 kg 1982  -60 kg  14.-plass  172.5 kg  105 kg  210 kg  487.5 kg

 Junior-EM i styrkeløft 

 År  Klasse  Plassering  Knebøy  Benkpress  Markløft  Sammenlagt 1987  -67.5 kg  1.-plass  230 kg  140 kg  250 kg  620 kg 1986  -67.5 kg  3.-plass  222.5 kg  135 kg  255 kg  612.5 kg 1985  -60 kg  1.-plass  197.5 kg  127.5 kg  225 kg  550 kg

 Junior-VM i styrkeløft 

 År  Klasse  Plassering  Knebøy  Benkpress  Markløft  Sammenlagt 1986  -67.5 kg  1.-plass  232.5 kg  137.5 kg  260 kg  630 kg 1985  -60 kg  1.-plass  197.5 kg  127.5 kg  225 kg  550 kg 1984  -67.5 kg  5.-plass  210 kg  132.5 kg  230 kg  572.5 kg 1983  -67.5 kg  3.-plass  200 kg  117.5 kg  222.5 kg  540 kg

 Ungdoms- og junior-NM i styrkeløft 

 År  Alder  Klasse  Plassering  Knebøy  Benkpress  Markløft  Sammenlagt 1986 Eldre Junior  -60 kg  1.-plass (beste løfter)  187.5 kg  120 kg  225.5 kg  532.5 kg 1984 Yngre Junior  -67.5 kg  1.-plass (beste løfter)  200 kg (+ 202.5 kg)  125 kg (+ 126 kg)  225 kg  550 kg 1983  Yngre Junior  -67.5 kg  1.-plass (beste løfter)  175 kg  105 kg  207.5 kg  487.5 kg 1982  Ungdom  -60 kg  -  -  -  -  - 1981 Ungdom  -56 kg  1.-plass  140 kg  90 kg  -  230 kg

 Referanser 

Kategori:Norske styrkeløftere
Kategori:Dopingsaker i styrkeløft
Kategori:Norgesmestere i styrkeløft